Napadi u Madridu 2004.
Napadi u Madridu 11. 3. 2004. (poznati i kao 11-M ili 11/3) serija su koordiniranih eksplozija bombi na sistem javnog željezničkog prijevoza u Madridu, glavnom gradu Španije. Poginulo je 192, a ranjeno 2050 ljudi. Napadi se smatraju najtežim terorističkim aktom i zločinom na tlu kontinentalne Evrope u historiji.

Napadi 

Deset bombi eksplodiralo je ujutro, oko 07:38, 11. 3. 2004. na četiri gradska, putnička vlaka koja su putovala jugoistočnim dijelovima Madrida. Ti su vlakovi bili puni studenata i radnika, a eksplozije su se dogodile tokom najvećeg jutarnjeg prometa na tri željezničke postaje, što je rezultiralo velikim brojem žrtava. Sila eksplozija devastirala je vlakove i odbacila dijelove ljudskih tijela u zrak. Neki vlakovi bili su prepolovljeni.

Odgovornost za napade 
Ubrzo su za seriju koordiniranih napada španske vlasti optužile baskijsku separatističku skupinu ETA. Ta je skupina odbacila odgovornost, pa je sumnja pala na islamske ekstremiste kad je policija pronašla jedan kombi s detonatorima i stihovima Kur'ana u njemu. Kasnije, jedno pismo, navodno Al Kaidino, došlo je na arapskom listu Al-Kuds u Londonu preuzimajući odgovornost za pokolj. Odgovornost Al-Kaide potvrđena je pronalaskom jedne kasete s porukom te organizacije. Mjesec dana kasnije 4 terorista detoniralo je eksploziv u jednoj zgradi ubivši sebe i jednog specijalca tokom policijske operacije. Bombe su detonirane uz pomoć mobilnih telefona. Navodni je razlog napada sudjelovanje španskih snaga u Iračkom ratu.

Vanjske veze 

 Izvještaj BBC-a
 Izvještaj CNN-a 

2004
Madrid
Madrid